Sé munur á uppsetningu texta hér að neðan og í PDF skjali gildir PDF skjalið . 202 / 2017 23. febrúar 2017 um Heilbrigðisvísindastofnun Háskólans á Akureyri . Meginhlutverk stofnunarinnar eru eftirfarandi : að vera sameiginlegur vettvangur til rannsókna fyrir starfsmenn sjúkrahússins og HA , svo og annarra heilbrigðisstofnana eftir nánara samkomulagi við þær , að efla tengsl rannsókna og kennslu og samhæfa rannsóknir í heilbrigðisvísindum sem unnar eru við HA , sjúkrahúsið og aðrar heilbrigðisstofnanir , að styðja kennslu og þjálfun í vísindalegum vinnubrögðum og veita nemendum í framhaldsnámi í heilbrigðisgreinum aðstoð við rannsóknastörf eftir því sem kostur er , að stuðla að samstarfi við innlenda og erlenda rannsóknaaðila á sviði heilbrigðisvísinda og sterkum tengslum við atvinnu - og þjóðlíf , að sinna þjónustuverkefnum í rannsóknum á heilbrigðissviði , að gefa út og kynna niðurstöður rannsókna í heilbrigðisvísindum , að veita fræðslu og ráðgjöf varðandi málefni tengd heilbrigðisþjónustu , að standa fyrir og stuðla að því að haldin séu málþing og ráðstefnur á sviði heilbrigðisvísinda , að halda eða stuðla að því að haldin séu námskeið og fyrirlestrar . Að öðru leyti mótar stjórn stofnunarinnar starfsemi hennar . Stjórn . Stefnunefnd HA / Sjúkrahússins á Akureyri ( sbr. rammasamning ) er jafnframt stjórn Heilbrigðisvísindastofnunar og er formaður stefnunefndar einnig stjórnarformaður HHA . Stjórnarfundir . Stjórn Heilbrigðisvísindastofnunar skal reglulega halda sérstaka stjórnarfundi fyrir stofnunina þar sem málefni hennar skulu tekin á dagskrá . Stjórnarfundi skal að jafnaði halda eigi sjaldnar en einu sinni á misseri . Aðstaða . HA og Sjúkrahúsið á Akureyri láta stofnuninni í té starfsaðstöðu , svo sem húsnæði og búnað í samræmi við ákvæði samstarfssamnings milli stofnananna . Starfsmenn heilbrigðisstofnanasem gert hafa samkomulag við HHA og sjúkrahúsið , uppfylla hæfisskilyrði um stöðu háskólakennara , sbr. lög um opinbera háskóla nr. 85 / 2008 , á vettvangi fræða sem annaðhvort eru kennd við heilbrigðisvísindasvið HA eða tengjast viðfangsefnum þess , geta sótt um stöður við HHA . Stöðunum fylgir að lágmarki 20% vinnuskylda við heilbrigðisvísindasvið HA sem skiptist að jafnaði þannig að ¼ fer til kennslu og ¾ til rannsókna . Rektor ræður í stöður við HHA að fengnu áliti dómnefndar HA , heilbrigðisvísindasviðs HA og stefnunefndar . Um framgang gilda sömu reglur fyrir þessar stöður og gilda um kennara HA . Að öðru leyti taka réttindi og skyldur mið af gildandi kjarasamningi viðkomandi starfsmanns og reglna Háskólans á Akureyri . Reglur um akademískar nafnbætur . Starfsmenn Sjúkrahússins á Akureyri með aðalstarf á sjúkrahúsinu og sem sinna kennslu og rannsóknum eiga rétt á að sækja um mat á hæfi til að hljóta akademíska nafnbót við HHA í samræmi við gildandi reglur HA . Rannsóknir við Heilbrigðisvísindastofnun . Rannsóknir við Heilbrigðisvísindastofnun eru vistaðar við heilbrigðisvísindasvið HA . Við stofnunina er heimilt að starfrækja rannsóknasjóð . Um hann gilda reglur sem stjórn stofnunarinnar ( stefnunefnd ) setur . Reglur þessar sem stefnunefnd HA hefur sett öðlast gildi með samþykkt háskólaráðs á grundvelli heimildar í 11. gr. laga nr. 85 / 2008 um opinbera háskóla . Við gildistöku þessara reglna falla úr gildi reglur nr. 876 / 2003 um Heilbrigðisvísindastofnun Háskólans á Akureyri . Þannig samþykkt af háskólaráði þann 23. febrúar 2017 . Háskólanum á Akureyri , 23. febrúar 2017 .